kardosdrur/scandi-wiki huggingface dataset:
Gregorio Fuentes

Gregorio Fuentes (11. juli 1897 – 13. januar 2002 i Cojimar) var en cubansk kaptajn født på Lanzarote på De kanariske øer, hvorfra han som seksårig flyttede med familien til Cuba.

I 1928 mødte Fuentes forfatteren Ernest Hemingway, som hyrede ham som kaptajn på båden Pilar. På Cuba hørte Hemingway en historie om en gammel mand, der efter at have kroget en mægtig marlin kæmpede med den store fisk i dagevis. Da Hemingway senere satte sig til at skrive romanen Den gamle mand og havet, hentede han inspiration til fortællingens hovedperson, den gamle mand, i sin gamle ven Gregorio Fuentes.

Eksterne henvisninger 

Hundredårige
Personer fra Cuba
Lanzarote
Nicole Seibert

Nicole Seibert f. Hohloch (født 25. oktober 1964) er en tysk sangerinde. Hun repræsenterede det daværende Vesttyskland ved Eurovision Song Contest 1982, hvor hun vandt med sangen Ein bißchen Frieden. Hun har efterfølgende indspillet sangen på adskillige sprog:
 En smule fred (dansk)
 A little peace (engelsk)
 La paix sur terre (fransk)
 Een beetje vrede (hollandsk)
 Troszeczkę ziemi, troszeczkę słońca (polsk)
 Heмноґo миpa (russisk)
 Malo miru (slovensk)
 Un poco de paz (spansk)

Sangere fra Tyskland
Vindere af Eurovision Song Contest
Personer fra Saarbrücken
Deltagere ved Eurovision Song Contest 1982
Tysklands Eurovision Song Contest-deltagere
Ciudad

Ciudad er spansk for "by", og en række byer har navne, der begynder med dette:

 Ciudad Guatemala – Guatemalas hovedstad
 Ciudad Guayana – en by i Venezuela
 Ciudad Juárez – en by i Mexico
 Ciudad Real – en by i Spanien
 Ciudad Real (provins) – en provins rundt om denne by
 Ciudad de México – Mexicos hovedstad
 Ciudad de Panamá – Panamas hovedstad
 Ciudad del Este – en by i Paraguay
Alice Sommer Herz

Alice Sommer Herz (26. november 1903, Prag, daværende Østrig-Ungarn – 23. februar 2014, London, England) var en tjekkisk musiker, kendt som Pianisten i Theresienstadt, hvor hun spillede mere end 100 koncerter i Theresienstadts koncentrationslejr.  Hendes beretning findes dokumenteret i Tv-filmen We Want the Light.

Alice Sommer Herz var ved sin død i 2014 som 110 år gammel den ældste overlevende fra Theresienstadt. Hun blev sendt til KZ-lejren i juli 1943 på grund af sin jødiske oprindelse. Hendes mand døde 1944 i KZ-lejren Dachau. I 1949 emigrerede hun til Israel, hvor hun blandt andet ernærede sig som musiklærer, inden hun i 1986 bosatte sig i England.

Eksterne henvisninger
We Want the Light
Alice Sommer Pianistin 

Musikere fra Tjekkiet
Hundredårige
Ofre for nazismen
Personer fra Prag
Elisenhof

Elisenhof var en værftbebyggelse i vikingetiden vest for Tønning på halvøen Ejdersted i Sydslesvig. Bopladsen var beboet af friserne og opstod i 700-tallet på en cirka 2 meter høj værft ved en lille pril tæt ved Ejderen. Bopladsen var på denne måde beskyttet mod højvandet og oversvømmelse. Senere bredte bebyggelsen sig også mod prilen, der blev fyldt op med affald fra bopladsen. Bopladsen var en af de første frisiske bebyggelser ved Jyllands sydvestlige kyst.

Ved udgravninger i årene 1957 til 1964 fandt arkæologerne blandt andet læderrester, keramikkar, metalliske våben og værktøj samt fragmenter af dyreknogler. Også en kam med en kort runeindskrift blev udgravet. Kammen blev dateret til 900-tallet. Runerne på kammen er såkaldte kortkvistruner. De udgravede langhuse var op til 32 meter lange og husede både mennesker og dyr. En fundet smørkværn antyder, at mælkeprodukter har haft en større betydning.

Den vikingetidige bebyggelse er opkaldt efter en nærliggende gård.

Af vikingetidens haveplanter ved Elisenhof er identificeret hestebønne, skvalderkål, gulerod, selleri, bulmeurt og humle.

Henvisninger

Eksterne henvisninger 

 Janken Myrdal: "Elisenhof och järnålderns boskapsskötsel i Nordvästeuropa" (Förnvännen 79 (1984); s. 3-92) (svensk)
 Küstenarchologie in Schleswig-Holstein: Elisenhof 

Vikingetid
Tønning
Nordfrisland
Sydslesvig
Compton

Compton er en bydel i Los Angeles i delstaten Californien, USA. Compton ligger syd for Los Angeles centrum. På grund af den tætte placering til Los Angeles centrum har Compton fået tildelt kælenavnet "Hub City". I følge den amerikanske folketælling fra 2020, har Compton et befolkningstal på 95.597 indbyggere. Compton er delt op i flere forskellige nabolag, eksempler på Compton-nabolag ville være; Sunny Cove, Richland Farms og Downtown Compton. Compton er specielt kendt for deres høje niveau af kriminalitet og deres mange kendte hiphop musikere og rappere - nuværende og tidligere. Eksempler på rappere fra Compton er Eazy-E, Dr. Dre og Coolio. Compton er også kendt for et exceptionelt højt niveau af bande kriminalitet, specielt mellem de to bandeorganisationer Crips og Bloods. Kriminalitetsniveauet i byen er stadig højt, men er formindsket en smule over det sidste årti.

Økonomi 
I 1994 blev Compton udnævnt som det andenbedste sted i Los Angeles County at starte et firma, ud af de 88 byer, der havde muligheden for, at blive valgt. Comptons Planning and Economic Development department tilbyder hjælp til små og mellemstore firmaer og deres ejere - dette kan være hjælp så som vejledning. Analysering af mulige byggeplaner tilbydes også til firmaer, der vil bygge lejligheder eller villaer.

Referencer

Eksterne henvisninger 

 

Byer i Californien
US Open 2010

US Open 2010 var en tennisturnering, der blev spillet på hardcourt. Det var den 129. udgave af US Open og den fjerde og sidste Grand Slam-turnering i 2010. Turneringen blev afholdt på USTA Billie Jean King National Tennis Center i Flushing Meadows, New York City, USA, i perioden 30. august til 12. september 2010. 

De forsvarende mestre i single var Juan Martín del Potro hos mændene og Kim Clijsters hos damerne. Af disse måtte del Potro opgive at forsvare titlen på grund af en skade. Den eneste danske deltager var Caroline Wozniacki, som var topseedet i damesingle.

Finalespillet for kvinder 
Uddybende artikel: US Open 2010 Damesingle

Finalespillet for mænd 
Uddybende artikel: US Open 2010 Herresingle

Seedninger 

I herresingle er to spillere fra top 32 forhindret i at deltage på grund af skader, nemlig den forsvarende mester Juan Martín del Potro (nr. 10) samt Jo-Wilfried Tsonga (nr. 11). Også to fra kvindernes top 32 er skadede, nemlig Serena Williams (nr. 1) og Justine Henin (nr. 14).

Eksterne henvisninger 
 Officiel hjemmeside for US Open (engelsk)

Referencer 

2010
Tennis i 2010
WTA Tour 2010
ATP Tour 2010
Adolph Zukor

Adolph Zukor (7. januar 1873 – 10. juni 1976), var en af de største, tidlige amerikanske filmproducenter, og blandt grundlæggerne af Paramount Pictures. 

Adolph Zukor skrev 1914 kontrakt med Mary Pickford og filmstjernerne blev i de følgende år store trækplastre, som gjorde det muligt for Zukor og flere andre at gennemtrumfe et system som praktiseres den dag i dag, nemlig at filmlejerne tvinges til at booke et af producenten sammansat sæsonprogram, for at få lov til at vise de store stjerners film i deres biografer. Ofte blev de tvunget til at indgå aftaler i forvejen, hvilket indebar at producenterne garanteredes en afsætning, også for de mindre omkostningstunge film, de såkaldte B-film.

Eksterne henvisninger 
 

Hundredårige
Filmproducere fra USA
Kristiansand Dyrepark

Kristiansand Dyrepark (Kristiansand Dyre- og Fritidspark) udenfor Kristiansand, syd i Norge blev grundlagt i 1964 og har udviklet sig til en af de mest besøgte turistattraktioner i Norge. Parken har mere end 800 dyr af nærmere 100 dyrearter, i tillæg til tivoliområde, Kardemomme by og badepark, og er åben hele året. Parken havde 975.000 besøg i 2012 og passerede en million besøg i 2015.

Parkens historie 

Willy Tjomsaas tog initiativet til parken, og Edvard Moseid, der var parkens direktør til 2000, begyndte at udbygge parken i 1965. Den blev officielt åbnet i 1966. I 1970'erne blev parken kendt som verdens største eksportør af kameler, og i 1980'erne for chimpansen Julius der voksede op hjemme hos direktør Moseid. Julius blev TV-serie og den indtil da største attraktion for parken. I 1983 blev parken udvidet, og kaldes nu dyre- og fritidspark.

Fritidsparken består af et lille forlystelsesområde. Terje Formoe, der arbejdet som markeds- og underholdningsdirektør i parken fra 1984 til 1994 begyndte familieforestillingen Kaptajn Sabeltand, der stadig afvikles i parken om sommeren. Thorbjørn Egners fantasiby Kardemomme by blev åbnet som tema-afdeling i parken i 1991.

Kristiansand Dyre- og Fritidspark i dag

Underholdning 
 Badeland med badestrand, vandrutsjebane og flere svømmebassiner kræver egen billett.
 Kardemomme by: mød Kasper, Jesper og Jonatan, tante Sofie og Politimester Bastian. Sporvogn, Gamle Tobias` udkikstårn, fængsel med mere. Indkvartering.
 Kaptajn Sabeltands verden. Skibe. Landsby med borg, heksehus og sørøverteater.
 Abra Havn (Pirathavn, indkvartering)
 Tivoliområde
 "Kjuttaviga" med amfiteater scene.
 "Sørlandsbrygga" med restauranter.

Dyr 

 Nordisk vildmark, med ulver, jærv, europæisk los, elg
 Tropisk afdeling: tropiske dyr, inkluderet slanger og øgler og aber
 Afrika: inkluderet giraffer, zebraer, løver, geparder, hyænehunder
 Asi e: inkluderet amurtigere, orangutanger, gibbon
 "Heia": blandt andet dådyr og lama
 "Kutoppen" med bondegårdsdyr

Besøg

Eksterne henvisninger 

 Kristiansand Dyrepark
 Dyreparken i Kristiansand på visitnorway.com Dansk
 Badelandet
 en:Europæsike dyreparker 

Dyreparker
Dyrepark
Forlystelsesparker i Norge
Etableret i 1964
Maria Mittet

Maria Haukaas Mittet (født 3. august 1979), oprindelig Maria Haukaas Storeng, er en norsk sangerinde. Hun er født i Finnsnes ved Troms, Norge.

Hun blev kendt nationalt ved hendes deltagelse i det norske Idols (talentshow) og internationalt som Norges repræsentant ved Eurovision Song Contest 2008.

Biografi 
Hendes første optræden var som 11-årig, hvor hun havde hovedrollen i musicalen Annie ved dens opsætning i Bergen i 1991. Familien flyttede til Oslo, hvor musicalen også skulle opsættes og efterfølgende tilbage til Troms.

I 2004 deltog hun i den norske udgave af Idols, hvor hun sluttede på en 6. plads. Året efter udgav hun sit første album Breathing, som nåede op som nr. 13 på den norske hitliste.

Eurovision Song Contest 2008 
Maria deltog ved de indledende runder ved det norske Melodi Grand Prix med sangen Hold on be strong. Hun gik videre til finalerunden den 9. februar og fik her de fleste stemmer af både jury og seere og blev dermed Norges repræsentant til Eurovision Song Contest, der skulle afholdes i Beograd, Serbien. Her blev hun i semifinalen stemt ind som nr. 4 og i finalen den 24. maj blev hun nr. 5.

Kort forinden deltagelsen ved Eurovision Song Contest, havde Maria udgivet hendes andet album Hold On Be Strong, der nåede placering som nr. 1 på den norske hitliste.

Hold on be strong-singlen blev desuden nr. 8 på den svenske hitliste og nr. 37 på den danske hitliste.

Melodifestivalen 2009 
Maria deltog også ved det svenske Melodifestivalen i 2009. Her dannede hun par med Anna Sahlene til sangen Killing me tenderly. De nåede dog ikke videre fra den indledende runde, men singlen nåede en 10. plads på den svenske hitliste.

Melodi Grand Prix 2010 
Maria deltog atter ved det norske Melodi Grand Prix i 2010. Denne gang blev hun dog ikke placeret blandt de bedste, men nåede en 14. plads på den norske hitliste med singlen Make My Day.

Diskografi

Albums 
 Breathing (2005)
 Hold On Be Strong (2008)
 Make My Day (2010)

Singler 
 Breathing (2004)
 Should've (2005)
 Nobody Knows (2006)
 Hold On Be Strong (2008)
 Mine All Mine (2008)
 Lazy (2008)
 Killing Me Tenderly (2009)
 Make My Day (2010)
 Precious To Me (2010)

Deltagere ved Eurovision Song Contest 2008
Norges Eurovision Song Contest-deltagere
Sangere fra Norge
Sony Ericsson Open 2010

Hovedartikel: Sony Ericsson Open

Sony Ericsson Open 2010 (2010 Miami Masters), var en tennisturnering, der blev afholdt fra 22. marts til 4. april 2010. 2010-udgaven var den 26. udgave af Miami Masters og blev spillet udendørs på hard courts på Tennis Center ved Crandon Park i Key Biscayne, Florida, som er beliggende tæt ved Miami. Turneringen er en del af 2010 ATP World Tour and 2010 WTA Tour, Klassificerede som ATP World Tour Masters 1000.

Entrants

ATP World Tour

Seeding 

 Rangering 22. Marts, 2010.

Anden adgang 
Følgende spiller modtog et wildcard:
  Mario Ančić
  Ryan Harrison
  Filip Krajinović
  Carlos Moyà
  David Nalbandian

Følgende spiller opnåede deltagelse via kvalifikations turnering:
  Kevin Anderson
  Marcos Daniel
  Santiago Giraldo
  Andrey Golubev
  Marsel İlhan
  Denis Istomin
  Nicolás Lapentti
  Lu Yen-hsun
  Xavier Malisse
  Illya Marchenko
  Nicolás Massú
  Ricardo Mello
  Rainer Schüttler
  Ryan Sweeting

Withdrawals 
  Nikolay Davydenko (broken wrist) 
  Juan Martín del Potro
  Tommy Haas
  Lleyton Hewitt
  Gaël Monfils
  Carlos Moyà
  Radek Štěpánek

WTA Tour

Seeds 

 Ranking den 9 Marts, 2010.

Andre adgange til turneringen 
Følgende spiller modtog et wildcard til hovedturneringen:
  Justine Henin
  Michelle Larcher de Brito
  Petra Martić
  Alicia Molik
  Anastasia Pivovarova
  Arantxa Rus
  Ajla Tomljanović
  Heather Watson

Følgende spiller kvalificerede sig via kvalifikations turneringen:
  Sofia Arvidsson
  Elena Baltacha
  Casey Dellacqua
  Mariya Koryttseva
  Michaëlla Krajicek
  Regina Kulikova
  Varvara Lepchenko
  Bethanie Mattek-Sands
  Ayumi Morita
  Pauline Parmentier
  Tsvetana Pironkova
  Anastasia Rodionova

Herresingle finalerne 
Uddybende artikel: Sony Ericsson Opon 2010 Herresingle

 Andy Roddick –  Tomáš Berdych 7-5, 6-4
 Det var Roddick's anden titel i 2010 og 29th i hans karrierer. Det var hans femte Masters 1000 titel. Det var hans sejre i Miami, som han også vandt i 2004.

Damesingle finalerne

Finals 
Uddybende artikel: Sony Ericsson Opon 2010 Damesingle

Henvisninger 
 ATP World Tour Masters 1000

Noter 

WTA Tour 2010
Jens Rosenkjær

Jens Rosenkjær er navnet på flere personer:

 Jens Rosenkjær (kemiker) (1883-1976) – en dansk kemiker og højskolemand
 Jens Rosenkjær (arkitekt) (født 1938) – en dansk arkitekt
Nino de Angelo

Domenico Gerhard Gorgoglione (født 18. december 1963), kendt som Nino de Angelo, er en tysk-italiensk sanger. Han fik stor succes i Tyskland især, men også andre europæiske lande, med hittet "Jenseits von Eden", også indspillet på engelsk med titlen "Guardian Angel".

Han repræsenterede desuden det daværende Vesttyskland ved Eurovision Song Contest 1989 med sangen "Flieger", som han fik en 14. plads med.

Diskografi

Album 
 1983 Junges Blut 
 1984 Jenseits von Eden 
 1984 Nino 
 1984 Zeit für Rebellen 
 1985 Time to Recover 
 1986 Ich suche nach Liebe 
 1987 Durch tausend Feuer 
 1988 Baby Jane 
 1989 Flieger 
 1989 Samuraj 
 1991 De Angelo 
 1993 Verfluchte Zeiten 
 2000 Schwindelfrei 
 2002 Solange man liebt 
 2003 Zurück nach vorn 
 2004 Un Momento Italiano 
 2005 Nino

Singler 
 1983 "Jenseits von Eden" / "Silbermond" 
 1984 "Atemlos" / "Gar nicht mehr"
 1984 "Giganti" / "Tempo Verra"
 1984 "Guardian Angel" / "Young Blood"
 1984 "Unchained Love" / "No More"
 1984 "Wir sind Giganten" / "Zeit für Rebellen"
 1989 "Flieger" / "Laureen"
 1989 "Samuraj" / "There’s Too Much Blue in Missing You"
 1989 "If There Is One Thing That’s Forever" / "Flieger"
 2001 "Engel" / "Frei sein von Dir"

Sangere fra Tyskland
Deltagere ved Eurovision Song Contest 1989
Tysklands Eurovision Song Contest-deltagere
Personer fra Karlsruhe
Refsnæs

Refsnæs har flere betydninger:
 Refsnæs (Vrå Sogn) – en bebyggelse i Vrå Sogn, Hjørring Kommune
 Refsnæs (hovedgård) – en hovedgård i Komdrup Sogn, Aalborg Kommune
 Røsnæs – benævnes ofte som Refsnæs
Jørgen Pers

Jørgen Pers (født 21. oktober 1933) er en dansk arkitekt og kommunalpolitiker.

Pers er uddannet på Kunstakademiets Arkitektskole, hvorfra han tog afgang i 1957. I årene fra 1960 til 1980 var han ansat ved Henning Larsens Tegnestue, og fra midten af 1960'erne og omkring et tiår frem underviste han på Akademiet. Fra 1980 til 1992 var Jørgen Pers direktør for Danske Arkitekters Landsforbund, og han har haft en række tillidsposter i blandt andet Statens Byggeforskningsinstitut og i Byggeriets Udviklingsråd.

Ved siden af sit arbejde som arkitekt har Jørgen Pers gennem en længere årrække være engageret i kommunalpolitik, og han sad i nogle år i Gentofte Kommunalbestyrelse, hvor han repræsenterede den tværpolitiske borgerliste Gentoftelisten.

Jørgen Pers bor i Klampenborg.

Kilder 
 "Rundt i dag", Kristeligt Dagblad, 21. oktober 2008.

Medlemmer af Gentofte Kommunalbestyrelse
Arkitekter fra Danmark
Formænd for Akademisk Arkitektforening
Rochus Carl zu Lynar

Rochus Carl zu Lynar (18. marts 1745 i Itzehoe – 30. januar 1825 i Slesvig by) var en tysk greve, der blev dansk officer. 

Han var det fjerde barn af diplomaten Rochus Friedrich zu Lynars 12 børn. Det smukke barn med de vittige og morsomme indfald blev snart faderens afgud og senere enkedronning Sophie Magdalenes yndling. 10 år gammel blev Lynar officer og med 18. år fik han ansættelse som sekondritmester i oldenborgske Kyrasserregiment, hvis chef roser hans slebne væsen, store iver og fortræffelige konduite. 1765 blev han eskadronschef imod at pensionere formanden med 300 Rdl. årligt. De 2 følgende år var han i kejserlig krigstjeneste; efter hjemkomsten 1767 kom han til fynske Dragonregiment. 

1772 blev han forsat til Livregiment Ryttere, hvor han 1774 blev major, 1788 oberstløjtnant og 1790 oberst. 1801 blev han sat på ventepenge, men samtidig udnævnt til generalmajor og chef for det nyoprettede, af 7 bataljoner bestående slesvigske Landeværnsregiment. Da dette 1808 blev nedlagt, stilledes han à la suite, og 1813 udnævntes han til generalløjtnant. Kammerherre 1774 og Storkors af Dannebrog 1803. Han var blevet gift 1784 med Sophie Charlotte von Ahlefeldt (4. februar 1762 – 12. november 1833), datter af storbritannisk og brunsvig-lyneborgsk general Siegfried Ernst von Ahlefeldt til Steinhausen.

Kilder 
 
 Büsching, Lebensgeschichte denkwürdigen Personen IV.

Generalløjtnanter fra Danmark
Grever fra Tyskland
Riddere af Dannebrog (1671-1808)
Storkors af Dannebrog
Kavaleriofficerer fra Danmark
Kammerherrer fra Danmark
Rochus Carl
Personer fra Itzehoe
Kysthospital

Kysthospital kaldes hospitaler ved kysten, beregnede på behandlingen af kirtelsyge børn. Behandlingen er væsentlig baseret på den gunstige indvirkning af sollys, frisk luft og bade.

Det første kysthospital i Danmark, Kysthospitalet på Refsnæs, blev oprettet 1875 på Refsnæs tæt ved Kalundborg, særlig på initiativ af Sophus Engelsted. Det blev oprettet ved private bidrag og også drevet væsentligst derved. Kysthospital blev nedlagt den 31. december 1983, og efter i en periode at have fungeret som flygningecenter og efter at bygningerne stod tomme i nogle år, blev det i 2003 omdannet til afdelingen "Kystparken" i et alment boligselskab.

Nord for København ligger Skodsborg Kysthospital, der var en del af Skodsborg Badesanatorium. I 1992 købte Augustinusfonden stedet af Adventiskirken, og i 2006 blev Kysthospitalet opført i Medical Center på 2. Sal.

Efter at kampen mod tuberkulosen blev taget op med stor støtte fra staten, oprettedes flere kysthospitaler, særlig ved Juelsminde, idet kysthospitaler og kystsanatorier var mellem de anstalter, der omfattedes af tuberkuloselovene. Efterhånden som tuberkulosen kom i tilbagegang, kunne sanatorier og kysthospitaler frasælges.
Som det næstsidste blev Skørping Hospital solgt i 1990. 2009 resterer kun Kystsanatoriet ved Hjerting (etableret 1912), der drives for Dansk Sundhedstjeneste for Sydslesvig, dvs. det danske mindretal i Sydslesvig.

Også i Sverige oprettedes kustsanatorier, bl.a. i Vejbystrand (i Skåne) og Apelviken (i Halland).

Se også 
Kysthospitalet Juelsminde
 Danmarks Lungeforening, oprindeligt Nationalforeningen til Tuberkulosens Bekæmpelse, stiftet 1901

Eksterne henvisninger 
 "Kystens historie" . Om Kystsanatoriet i Augustenborg
 "Kysthospitalets historie" . Skodsborgs Historie

Noter 

Nedlagte hospitaler i Danmark
Snerle (Convolvulus)

Snerle (Convolvulus) er en slægt med flere end 200 arter, som er udbredt i det meste af verden. Det er en- eller flerårige urter eller buske. Stænglerne er svagt furede og ofte beklædt med hår. Bladene sidder spredtstillet, og de er hele med lappet eller hel rand. Blomsterne sidder enkeltvis eller i små stande fra bladhjørnerne. De er regelmæssige og 5-tallige med sammenvoksede kronblade. Kronen er bæger- eller tragtformet med hvide, rosa, violette eller blå kronblade, der har en mere eller mindre tydelig stribe langs midten. Frugterne er tokamrede kapsler med op til fire frø.

 Agersnerle (Convolvulus arvensis)
 Sølvsnerle (Convolvulus cneorum)
 Busksnerle (Convolvulus dorycnium)
 Madeirasnerle (Convolvulus massonii)
 Afrikasnerle (Convolvulus mauritanicus)
 Blå snerle (Convolvulus sabatius)

Snerle-familien
Danske ishockey- og pokalmestre

Dette er en liste over danske ishockey- og pokalmestre.

Kilde 
http://www.sonderjyske.dk/index.php?champs=show

http://da.jazz.openfun.org/wiki/Superisligaen

Ishockey- og pokalmestre
Halefinne (fly)

Halefinnen på et fly anvendes til at stabilisere flyet sideværts, til at dæmpe  svingninger om højaksen og som fæstepunkt for sideroret. Halefinnens store lodrette flade er oftest malet for at angive flyets ejerskab. Da halefinnen er det øverste punkt på flyet, er der anbragt diverse antenner på toppen. Tremotorede jetfly har enten den midterste motor (fx DC-10) eller blot luftindtaget indbygget i halefinnen (fx Boeing 727).

Haletyper 
De fleste fly fremstilles med en enkelt halefinne, der rejser sig op fra flyets skrog. Der fremstilles dog en række andre typer af halefinner.

T-halefinne og V-halefinne 

En T-hale har haleplanet og højderoret placeret på toppen af halefinnen. T-haler er typisk konstrueret til fly med motorer nær flyets hale, således at det undgås, at højderoret kommer for tæt på motorernes udstødning. Konstruktionen er anvendt ved bl.a. Bombardier CRJ200, Fokker 70, Boeing 727, Vickers VC10 og Douglas DC-9 (og senere MD-80 udgaver). 

I militærfly er konstruktionen anvendt for jagerflyet F-104 Starfighter. 

T-halefinnen giver bedre opdrift, da højderoret ikke på samme måde påvirkes af turbulensen fra flyet og vingerne, hvorfor T-halefinnen er en hyppigt anvendt design for svævefly. 

En lang række fly med motoren i flyets skrog er designet med en variant af T-halefinnen, hvor højderoret ikke er placeret på toppen af halefinnen, men dog er monteret på halefinnen, typisk i form af et "kors". Sådan konstruktion er anvendt på eksempelvis B-1 Lancer, Gloster Meteor og passagerflyet Caravelle.

En V-hale har kombineret halefinnen og haleplanet i V-form. Ligeledes er side- og højderor kombineret til ruddervators, fx Fouga Magister.

To eller flere halefinner 

En del fly er konstrueret med to eller flere halefinner. Fra 2. verdenskrig blev eksempelvis bombeflyene Avro Lancaster og B-24 Liberator fremstillet med to halefinner placeret yderst på haleplanet. Ulempen ved konstruktionen er den forøgede vægt, der er placeret på det følsomme haleparti langt fra ligevægtspunktet. 

Under anden verdenskrig blev endvidere eksperimenteret med fly med dobbeltskog, eksempelvis P-38 Lightning, der på hvert af de to skrog havde en halefinne.

Flere nyere jagerfly og multirollefly er siden 1970'erne fremstillet med to halefinner, eksempelvis F-14 Tomcat, Sukhoj Su-27 og F-22 Raptor. 

En særlig konstruktionen med to halefinner anvendes tillige i det lille passagerfly Beechcraft Starship, hvor halefinnerne er placeret på vingespidserne. Flyet har ikke traditionelle højderor, men er i stedet konstrueret med canardvinger.

Flyvende vinger  
"Flyvende vinger" som B-2 Spirit er konstrueret til at flyve uden halefinner, da disse frembringer et kraftigt radarekko. Computere om bord vil med luftbremser og vandrette rorflader stabilisere flyet og lade piloterne styre flyet, som om flyet havde en halefinne med et sideror.

Kilder og eksterne henvisninger 
NASA om Vertical Stabilizer – Rudder 
Side 21 i 'Inddeling og bevægelser'; Per Weishaupt: Motorflyvehåndbogen, 1966, FLYV's Forlag.

 
Luftfartøjskomponenter
Aerodynamik